Dilecto Bono Filio et Pontio et uxoribus eorum Otbergia et Ausielde. Ego Letbaldus episcopus dono vobis campum de ratione Sancti Vincentii ad medium plantum in pago Matisconense, in agro Salorniacence, in villa Moncellis, qui terminat a mane et a circio Sancti Benedicti, a medio die de ipsa terra, a sero via publica; habet in longo perticas XXIII, in lato a medio die perticas XIII, a circio perticas novem. Infra istos terminos vobis dono ad V annos, vinea edificata et post quinque annos, domnus Letbaldus medietatem recipiat, aliam medietatem Bonus Filius et Pontius et uxores eorum possideant. Quod si vendere vel incaucionare volueris, nulli alteri facias nisi rectoribus ejusdem loci. S. Letbaldi presulis. S. Maioli prepositi. S. Sendeleni. S. Gondulfi. S. Adalardi. S. Warnerii. S. Gauseranni. S. Anselardi.